ՙՔարէ Դուռ՚ մը զետեղելով իրենց անցեալին վրայ, նոր սերունդը անտեղեակ պահեցին հայութեան կրած անպատմելի չարչարանքներու մասին£ Մեծ մայր Նաֆինա Արուսեանը 29 տարեկանին իր երկու անչափահաս աղջիկներուն հետ գաղթի ճամբաներուն վրայ անասելի բռնութեանց ենթարկուած է, տեսնելով իր առաջին ամուսնին մահն ու իր ընդարձակ ընտանիքի սպանդը, ի վերջոյ հասնելով հալէպի գաղթակայաններէն մին£ Ամերիկա հասնելէն ետք, ան քսանամեակ մը լուռ մնաց ու չխօսեցաւ ցեղասպանութեան մասին£ Ի վերջոյ ջղային խանգարումով մը պէտք ունեցաւ իր օրերուն նոր յայտնաբերուած ելեկտրական յատուկ դարմանումի ենթարկուելու որմէ վերջ հանգստացաւ£ Իր անհանգստութեան պատճառն էր Բ© աշխարհամարտի Ճաբոնական յարձակումը Բըրլ Հայպըրի վրայ որը մեծ մօր մտքին ու հոգիին մէջ արթնցուց ցեղասպանութեան յուշերը£ Հակառակ իր անցեալի եղերական փորձառութիւններուն, Նաֆինա մեծմայրիկը, ըստ զինք ճանչցողներու վկայութեան, հաւասարակշուած կին մըն էր, մարդիկը սիրող եւ անոնցմով հետաքրքրուող, առեւտուրով զբաղող եւ ապագայի կարելիութիւններու մասին մտածող£ Բայց ան ներահայեաց դարձած էր ապրելով ժամանակաշրջանի մը մէջ, որ չէր գիտեր ցեղասպանութեան իմաստը եւ ինք պէտքը զգաց զսպուածութեամբ եւ ինքնակարգապահութեամբ վերաբերելու զինք չարչրող նիւթերուն վերաբերեալ£ Ասոնց կողքին իր պատմած բազմաթիւ երազները, յուշերը, պատմութիւնները, աւանդութիւնները անզգալաբար կÿարտայայտէին պատառիկներ իր անցիալի վիշտէն, միշտ սկսելով ՙԺամանակին Կարուչկար՚ով, որոնք ուրիշ աշխարհի մը եղելութիւններն էին£ Այդ պրպտումները անիրական աշխարհ մը կը բացայայտէին£